*Temeljem članka 8. Odluke o davanju u zakup zemljišta za postavu privremenih objekata na području Grada Bakra (“Službene novine Primorsko-goranske županije“, br. 40/09., 43/09., 37/10.) Povjerenstvo za provođenje javnog natječaja za davanje u zakup zemljišta za postavu privremenih objekata objavljuje*

***JAVNI NATJEČAJ***

***za davanje u zakup zemljišta za postavu privremenih objekata***

*Predmet ovog Javnog natječaja je davanje u zakup zemljišta za postavu privremenog objekta – ugostiteljskih terasa u Bakru, a kako slijedi:*

1. *Lokacija oznake 1.5. iz Plana lokacija za postavljanje privremenih objekata na području Grada Bakra („Službene novine Grada Bakra“ br. 10/21.) u Bakru, na lokaciji Šetnica Jaz, u naravi k.č.br. 2511 k.o. Bakar;*
* *Ukupna površina: 35,00 m2;*
* *Namjena zemljišta: postava privremenog objekta – ugostiteljska terasa;*
* *Početni iznos zakupnine: 3,32 eura po m2 mjesečno, uvećano za porez na dodanu vrijednost;*
* *Trajanje zakupa: 5 (pet) godina od dana sklapanja Ugovora o zakupu zemljišta.*
1. *Lokacija oznake 1.6. iz Plana lokacija za postavljanje privremenih objekata na području Grada Bakra („Službene novine Grada Bakra“ br. 10/21.) u Bakru, na lokaciji Šetnica Jaz, u naravi k.č.br. 2511 k.o. Bakar;*
* *Ukupna površina: 20,00 m2;*
* *Namjena zemljišta: postava privremenog objekta – ugostiteljska terasa;*
* *Početni iznos zakupnine: 3,32 eura po m2 mjesečno, uvećano za porez na dodanu vrijednost;*
* *Trajanje zakupa: 5 (pet) godina od dana sklapanja Ugovora o zakupu zemljišta.*

***OPĆE ODREDBE:***

1. *Natječaj se provodi prikupljanjem pisanih prijava u zatvorenim omotnicama.*
2. *Pisane prijave na ovaj Natječaj mogu se podnijeti u roku od 15 (petnaest) dana od dana objave istog osobno u Pisarnicu Grada Bakra ili putem pošte preporučeno na adresu: GRAD BAKAR, Primorje 39, 51222 Bakar s naznakom “NATJEČAJ ZA ZAKUP ZEMLJIŠTA BAKAR – NE OTVARATI” .*
3. *Svaki ponuditelj u Javnom natječaju mora položiti garantni polog u visini tromjesečnog iznosa početne zakupnine, na račun Grada Bakra br.* ***IBAN HR7824020061800400007*** *koji se vodi kod Erste&Steiermarkische bank d.d Rijeka, poziv na broj* ***HR68 9016-OIB.***

***Visina garantnog pologa iznosi:***

1. ***Za lokaciju oznake 1.5. – 435,75 eura (pdv uračunat)***
2. ***Za lokaciju oznake 1.6.- 240,00 eura (pdv uračunat)***

 *Izabrani ponuditelj gubi pravo na povrat garantnog pologa u slučaju da ne sklopi Ugovor o zakupu zemljišta ili prilikom*

 *sklapanja Ugovora ne pruži instrumente osiguranja propisane natječajem (ili ako u razdoblju od 3 (tri) mjeseca od*

 *sklopljenog Ugovora raskine Ugovor o zakupu). Po sklapanju Ugovora o zakupu zemljišta, garantni polog izabranog*

 *ponuditelja se zadržava i uračunava u zakupninu, dok se ostalim ponuditeljima garantni polog vraća.*

1. *Najpovoljnijim ponuditeljem smatrat će se onaj ponuditelj koji uz ispunjavanje uvjeta iz Natječaja ponudi najviši iznos zakupnine.*
2. *Javno otvaranje ponuda održat će se dana 08. siječnja 2025. godine u 10,00 sati za lokaciju oznake 1.5., odnosno u 10:15 za lokaciju oznake 1.6. u Gradskoj vijećnici Grada Bakra, Primorje 39/ll, zgrada “Magistrata”.*
3. *Uvid u grafički prikaz lokacije koji je sastavni dio Plana lokacija za postavu privremenih objekata na području Grada Bakra (“Službene novine Grada Bakra“, br. 10/21.) te pregled zemljišta na terenu može se izvršiti uz prethodni dogovor na telefon 051/455-744.*
4. *Zakupnik je dužan plaćati zakupninu za zemljište koje je predmet ovog Natječaja počev od dana sklapanja Ugovora o zakupu zemljišta.*
5. *Najpovoljniji ponuditelj koji dobije zemljište u zakup mora, prije sklapanja Ugovora o zakupu zemljišta, dostaviti ovjerenu bjanko zadužnicu/e kao instrument osiguranja plaćanja ugovorene zakupnine i drugih potraživanja Grada koja proizlaze iz Ugovora o zakupu u iznosu od 2.000,00 eura (slovima: dvijetisuće eura), a koji će se naplatiti u slučaju da zakupnik u tijeku trajanja ugovornog odnosa ili po isteku Ugovora o zakupu zemljišta ne podmiri dospjelu zakupninu i ostale troškove.*
6. *Ukoliko u natječaju sudjeluje punomoćnik ponuditelja isti je dužan najkasnije do javnog otvaranja ponuda dostaviti punomoć za zastupanje (za fizičke osobe ovjerenu kod javnog bilježnika, a za pravne osobe punomoć potpisanu od zakonskog zastupnika i pečaćenu pečatom pravne osobe) ako natjecatelj nije u mogućnosti osobno prisustvovati javnom natječaju;*
7. *Ponuditelj koji sudjeluje u ovom natječaju obvezan je dati pisanu izjavu kojom prihvaća opće uvjete zakupa propisane Odlukom o davanju u zakup zemljišta za postavu privremenih objekata na području Grada Bakra (“Službene novine Primorsko-goranske županije“, br. 40/09., 43/09., 37/10.).*
8. *Ponuditelj koji sudjeluje u ovom natječaju obvezan je dati pisanu izjavu kojom prihvaća zemljište uzeti u zakup u viđenom stanju i prihvaća o svom trošku (bez mogućnosti kompenzacije troškova) postaviti privremeni objekt, izvršiti sve potrebne priključke te zatražiti i ishoditi suglasnosti i dozvole za postavljanje privremenog objekta na lokaciju sukladno pozitivnim propisima.*
9. *Na ovom natječaju ne može sudjelovati ponuditelj koji ne ispunjava ili nije ispunjavao obveze iz ranije sklopljenog ugovora o zakupu ili koji po bilo kojoj osnovi ima nepodmireno dugovanje prema Gradu Bakru.*
10. *Zakupnik uzima u zakup zemljište u viđenom stanju i ima ga urediti, radi privođenja namjeni, o vlastitom trošku, a sve sukladno Odluci o postavi urbane opreme na području Grada Bakra („Službene novine Primorsko-goranske županije“, br. 19/09.).*
11. *Ugovor o zakupu zemljišta sklapa se kao ovršna isprava na trošak zakupnika.*
12. *Odabrani najpovoljniji natjecatelj mora u roku od 15 (petnaest) dana od dana konačnosti Odluke o izboru najpovoljnijeg ponuditelja sklopiti Ugovor o zakupu zemljišta, u protivnom će se smatrati da je odustao i zemljište će se dati u zakup sljedećem najpovoljnijem natjecatelju.*

***PISANA PRIJAVA ZA SUDJELOVANJE U JAVNOM NATJEČAJU MORA SADRŽAVATI:***

* *zahtjev u kojem mora biti navedeno ime i prezime ponuditelja i njegovo prebivalište (za fizičku osobu), odnosno tvrtka s adresom sjedišta (za pravnu osobu), te naziv banke i broj računa radi povrata garantnog pologa;*
* *visinu ponuđene zakupnine koja se iskazuje u eurima po m2 površine zemljišta s napomenom „u visinu ponuđene zakupnine nije uračunat PDV“ ;*
* *dokaz da je ponuditelj uplatio garantni polog;*
* *presliku osobne iskaznice ukoliko je ponuditelj fizička osoba,*
* *izvornik ili ovjerenu presliku Izvatka iz sudskog registra za pravne odnosno Obrtni registar za fizičke osobe ne stariji od 6 (šest) mjeseci od dana objave natječaja, izvornik ili ovjerenu presliku rješenja o upisu udruge u registar udruga, političkih stranaka i slično iz kojeg mora biti vidljivo da je ponuditelj registriran za djelatnost za koju se natječaj provodi;*
* *izvornik ili ovjereni presliku Potvrde Ministarstva financija, Porezne uprave o podmirenim obvezama prema državnom proračunu ne starije od 30 (trideset) dana od dana objave ovog Javnog natječaja iz koje je razvidno da nema dospjelog duga s osnova javnih davanja;*
* *izvornik ili ovjerenu presliku Uvjerenja o nekažnjavanju izdanu od nadležnog suda za fizičku osobu odnosno za pravnu osobu i fizičku osobu ovlaštenu za zastupanje ne starijeg od 15 (petnaest) dana od dana objave ovog Javnog natječaja,*
* *pisanu izjavu ponuditelja o prihvaćanju općih uvjeta zakupa propisanih Odlukom o davanju u zakup zemljišta za postavu privremenih objekata na području Grada Bakra (“Službene novine Primorsko-goranske županije“, br. 40/09., 43/09., 37/10.);*
* *pisanu izjavu ponuditelja da prihvaća zemljište uzeti u zakup u viđenom stanju i pristaje o svom trošku (bez mogućnosti kompenzacije troškova) postaviti privremeni objekt, izvršiti sve potrebne priključke te zatražiti i ishoditi suglasnosti i dozvole za postavljanje privremenog objekta na lokaciju sukladno pozitivnim propisima:*
* *vlastoručnu potpisanu Izjavu ponuditelja o zaštiti osobnih podataka u kojoj daje suglasnost na obradu i objavljivanje osobnih podataka, a u svrhu u koju su prikupljeni.*

***OSTALE NAPOMENE:***

* *Pisana prijava na Natječaj podnosi se u zatvorenoj omotnici na adresu:* ***GRAD BAKAR, Primorje 39, 51 222 Bakar s naznakom “NE OTVARATI – PRIJAVA NA NATJEČAJ ZA ZAKUP ZEMLJIŠTA BAKAR” i oznakom lokacije za koju se prijava podnosi.***
* *Dokaze i isprave koji se prilažu uz prijavu na natječaj Povjerenstvo zadržava do okončanja postupka, a potom izvornike istih vraća ponuditeljima, a preslike zadržava, dok se izvornici dokaza i isprava najpovoljnijeg ponuditelja tajno zadržavaju.*
* *Nepotpune i nepravodobne pristigle prijave neće se razmatrati.*
* *Prijave se podnose za svaku lokaciju posebno.*

*KLASA: 944-15/21-01/12*

*URBROJ: 2170-02-03/4-24-3*

*Bakar, 19. prosinca 2024.g.*

 *Povjerenstvo*

*Maja Šepac Rožić, predsjednik \_\_\_\_\_\_\_\_\_\_\_\_\_\_\_\_\_*

*Petra Begić Mavrić, član \_\_\_\_\_\_\_\_\_\_\_\_\_\_\_\_\_*

*Gabrijela Sertić, član \_\_\_\_\_\_\_\_\_\_\_\_\_\_\_\_*